Nana Komatsu. Nana Komatsu (yaponcha: 小松菜奈, tugʻ. 1996-yil 16-fevral,Yaponiya) — yapon aktrisasi va modeli. Biografiya. Nana Komatsu 1996-yil 16-fevralda Yaponiyaning Tokio shahrida tugʻilib oʻsgan. U 2014-yilda ""Kanako Dunyosi" filmida" katta ekranda debyut qildi va „Eng yaxshi yangi aktrisa“ nominatsiyasida koʻplab mukofotlarga sazovor boʻldi, jumladan, 38-Yaponiya Akademiyasi kino mukofotlari marosimida „Yilning yangi aktrisasi“ mukofotini qoʻlga kiritdi. 2015-yildan beri Chanel uyining elchisi. U Stardust Promotion agentligi bilan shartnoma tuzgan edi. 2016-yilda Nana Martin Scorsezening „"Sukut"“ filmida kichik rol oʻynagan. Skorseze uning isteʼdodini koʻrgani uchun u Internet orqali tinglovlardan oʻtdi. Komatsu „"Notanishlar oilasi"“ filmidagi ikkinchi darajali roldagi aktrisaning ajoyib ijrosi uchun Yaponiya kino akademiyasining 43-Oskar mukofotiga nomzod boʻldi. U 2020-yilda eng koʻp daromad keltirgan oltinchi yapon filmi boʻlgan "Iplar: bizning sevgi gobelenimiz" filmida rol oʻynadi. Nana 44-Yaponiya kino akademiyasining kino mukofotlari marosimida „Yetakchi roldagi aktrisaning eng yaxshi ijrosi“ nominatsiyasida nomzod boʻlgan. 2021-yilda Komatsu „"Oy soyasi“" va "Oshiq parazit" filmlarida ham rol oʻynadi. 2022-yilda Komatsu Kentaro Sakaguchi bilan birga ""Soʻnggi 10 yil" " filmida rol oʻynadi. 2022-yil 11-aprel holatiga koʻra, film 2,5 milliard iyendan ortiq daromad keltirdi. Shaxsiy hayot. 2021-yil 15-noyabrda Nana Komatsu yaponiyalik aktyor va qoʻshiqchi Masaki Sudaga turmushga chiqqani maʼlum boʻldi. Xabar qilinishicha, ular 2020-yil mart oyida esa uchrasha boshlagan va 2021-yil iyunidan beri birga yashab kelishgan. Ular uchta filmda rol oʻynashgan: ""Goʻdaklar halokatchisi" " (2016), „"Suvga tushgan pichoq"“ (2016) va „"Iplar: Sevgi gobelenimiz"“ (2020).